86. dodjela "Oscara"

**86. dodjela nagrade Oscara**, koju je organizirala američka Akademija filmskih umjetnosti i nauka (AMPAS), odala je počast glumcima, tehničkim dostignućima i filmovima za 2013. godinu i održana je 2. marta 2014. u pozorištu *Dolby Theatre* u Hollywoodu, Los Angelesu. Svečanost je zakazana sedmicu dana kasnije nego što je uobičajeno kako bi se izbjeglo emitiranje za vrijeme Zimskih olimpijskih igara 2014. Tokom svečanosti, *Akademija filmskih umjetnosti i nauka* uručila je nagrade za 24 kategorije. Ceremoniju je prenosila američka tv-stanica ABC, u produkciji Neila Merona i Craiga Zadana i režiji Hamisha Hamiltona. Komičarka Ellen DeGeneres bila je domaćin ceremonije po drugi put, nakon što je bila domaćin 79. svečanosti 2007. Sa 43.740.000 gledalaca ovo je bila najgledanija svečanost dodjele Oscara od 2000. godine.

Film *Gravitacija* osvojio je najviše nagrada (7), uključujući i onu za najbolju režiju za Alfonsa Cuaróna. Film *12 godina ropstva* osvojio je 3 nagrade, uključujući i onu za najbolji film i najbolju sporednu glumicu za Lupitu Nyong'o. *Poslovni klub Dallas* također je osvojio 3 nagrade, postavši tako peti film u historiji dodjele *Oscara* koji je osvojio nagradu za najbolju glavnu i sporednu mušku ulogu, za Matthewa McConaugheyja i Jareda Leta respektivno. Ostali dobitnici su *Sniježno kraljevstvo* i *Veliki Gatsby*, sa po 2 nagrade. Cate Blanchett osvojila je nagradu za najbolju glumicu za film *Tužna Jasmine*. Ostali filmovi koji su osvojili samo po 1 nagradu bili su: *Velika ljepota*, *Helij*, *Ona*, *Dama pod brojem 6: muzika je spasila moj život*, *Gospodin Hublot* i *20 Feet from Stardom*. Cuarón i Catherine Martin bili su jedini koji su osvojili više nagrada (po 2).

## Pobjednici i nominirani 
Nominacije za 86. dodjelu nagrada Akademije objavljene su 16. januara 2014. u *Samuel Goldwyn Theateru* na Beverly Hillsu, od strane Cheryl Boone Isaacs, predsjednice Akademije, i glumca Chrisa Hemswortha. Filmovi *Američka prevara* i *Gravitacija* imali su najviše nominacija (po 10).

Drugu godinu zaredom film koji je osvojio najviše *Oscara* nije pobijedio u kategoriji za najbolji film (prije ceremonije iz 2012. ovo se posljednji put desilo na 77. dodjeli). Po 23. put Akademija je odlučila razdvojiti nagrade za najbolji film i najbolju režiju, pa su nagrade otišle za film *12 godina ropstva* i režiseru *Gravitacije* Alfonsu Cuarónu. Kandidatkinja za najbolju glumicu Meryl Streep oborila je vlastiti rekord po broju nominacija koje je ikad mogao dobiti glumac ili glumica s ukupno 18 nominacija. Sa njenom nominacijom za film *Američka prevara* Jennifer Lawrence postala je najmlađa glumica s 3 nominacije (23 godine), rekord koji je dosad držala zvijezda filma *Gospođa Miniver* Teresa Wright. Film *Američka prevara* postao je 42. film u historiji koji je dobio 5 glavnih nominacija i 15. s nominacijama u sve 4 glumačke kategorije, što je prethodno ostvario režiser David O. Russell sa svojim filmom iz 2012. *U dobru i u zlu*. Međutim, *Američka prevara* pridružila se filmovima *Čovjek zvan Hrabrost* i *Bande New Yorka* na 3. mjestu sa 10 nominacija bez ijedne pobjede. Filmovi *Životna prekretnica* i *Boja purpura* i dalje vode na toj listi sa po 11 nominacija.

U glumačkoj konkurenciji pobjede Matthewa McConaugheya i Jareda Leta u kategorijama za najboljeg glumca i najboljeg sporednog glumca omogućili su da film *Poslovni klub Dallas* bude peti film koji je osvojio obje nagrade za glumu u muškoj kategoriji, Cate Blanchett postala je šesta glumica koja je osvojila *Oscara* i za najbolju glavnu i za najbolju sporednu glumicu, a Lupita Nyong'o postala je deveta koja je osvojila *Oscara* za najbolju sporednu glumicu na samom početku filmske karijere.

Pobjednici su navedeni prvi i istaknuti su podebljanim slovima.
[mini|upright|[Alfonso Cuarón, najbolji režiser]]
[mini|upright|[Matthew McConaughey, najbolji glavni glumac]]
[mini|upright|[Cate Blanchett, najbolja glavna glumica]]
[mini|upright|[Jared Leto, najbolji sporedni glumac]]
[mini|upright|[Lupita Nyong'o, najbolja sporedna glumica]]
[mini|upright|[Spike Jonze, najbolji pisac originalnog scenarija]]
[mini|upright|[Paolo Sorrentino, najbolji strani film]]
[right|thumb|150px|[Catherine Martin (dizajner)|Catherine Martin, Dobitnica Oscara za najbolju kostimografiju]]

## Počasne nagrade Akademije 
Akademija je održala svoju 5. po redu godišnju ceremoniju nagrada *Governors Awards* 16. novembra 2013. na kojoj su predstavljene tri Počasne nagrade i Jean Hersholt nagrada za humanitarni rad.

Dobitnici Počasne nagrade:
* Angela Lansbury
* Steve Martin
* Piero Tosi

Dobitnica nagrade za humanitarni rad:
* Angelina Jolie

## Filmovi s najviše nagrada 
## Glumci i članovi filmskih ekipa s najviše nagrada 
## Filmovi s najviše nominacija 
Sljedećih 19 filmova imali su najviše nominacija:

## Glumci i članovi filmskih ekipa s najviše nominacija 
Sljedećih 11 pojedinaca imali su najviše nominacija:

## Uručioci nagrada i izvođači 
Sljedeći pojedinci bili su odabrani da uruče nagrade:

Kristen Bell i Michael B. Jordan bili su domaćini svečanosti dodjele *Oscara* za tehnička dostignuća i nagrade "Gordon E. Sawyer" održane 15. februara.

Cedering Fox još je jednom bila najavljivač ceremonije. Prošli put je to bila za 85. dodjelu nagrada.

Chris Evans se pojavio kao završni najavljivač segmenta o tri heroja. Andrew Garfield bio je na prvobitnom spisku umjesto Evansa. Nije poznato pod kojim je okolnostima Evans zamijenio Garfielda.

## Izvođači 
Sljedeći pojedinci su bili izabrani da izvedu muzičke tačke:

## Sjećanje na preminule filmske djelatnike 
Glenn Close predstavila je ovaj segment uz muziku iz filma *Somewhere in Time* kompozitora Johna Barryja  a na samom kraju sjećanja pjevačica Bette Midler je otpjevala svoju pjesmu  "Wind Beneath My Wings", iz filma Plaže.

Spisak sjećanja uključuje sljedeće preminule filmske djelatnike:

 
* James Gandolfini
* Karen Black
* Tom Laughlin
* Ruth Prawer Jhabvala
* Carmen Zapata
* Hal Needham
* Richard Shepherd
* Stuart Freeborn

* Gerry Hambling
* Jim Kelly
* Stephenie McMillan
* Les Blank
* Eileen Brennan
* Paul Walker
* Fay Kanin
* Charles L. Campbell

* Deanna Durbin
* Frédéric Back
* A. C. Lyles
* Elmore Leonard
* Annette Funicello
* Petro Vlahos
* Eduardo Coutinho
* Saul Zaentz

* Riz Ortolani
* Peter O'Toole
* Ray Harryhausen
* Brian Ackland-Snow
* Richard Griffiths
* Sid Caesar
* Roger Ebert
* Shirley Temple

* Joan Fontaine
* Run Run Shaw
* Juanita Moore
* Mickey Moore
* Stefan Kudelski
* Harold Ramis
* Eleanor Parker
* Ray Dolby

* Julie Harris
* Maximilian Schell
* Richard Matheson
* Gilbert Taylor
* Tom Sherak
* Esther Williams 
* Philip Seymour Hoffman

Ubrzo nakon što je Midler završila pjevanje, asistent kamere Sarah Jones, koja je umrla prije više od sedmice dana prije ceremonije je bila kratko spomenuta prije pauze za reklame. 
Postojala je također i internet verzija ovog sjećanja koja je uključila i druge poznate osobe koji su umrli, a nisu bili spomenuti u televizijskoj verziji. Isto je prethodno učinjeno i na 85. dodjeli Oscara.

## Informacije o ceremoniji 
TV-voditeljica Ellen DeGeneres bila je domaćin ceremonije po drugi put, nakon što je također bila domaćin 79. svečanosti 2007. Također je pozirala za improviziranu fotografiju s Meryl Streep, Jaredom Letom, Bradom Pittom i nekoliko drugih gostiju, koju je objavila na *Twitteru* i pozvala svoje ljubitelje da ocijene sliku. Ovo je rezultiralo povećanom aktivnošću na ovoj društvenoj mreži i postavljen je rekord posjećenosti, tako da je *Twitter* bio privremeno nedostupan.

## Zarade u kinima 
U vrijeme objavljivanja nominacija 16. januara 2014. ukupna bruto zarada 9 filmova nominiranih za najbolji film na američkim i kanadskim blagajnama iznosila je 645 miliona dolara, s prosjekom od 72 miliona dolara po filmu.

Samo jedan od ukupno 9 nominiranih za najbolji film bio je među prvih 10 po broju prodanih karata kad je Akademija objavila nominacije. Film * Gravitacija* bio je najbolji po zaradi od svih filmova nominiranih za najbolji film. *Kapetan Phillips* bio je drugi sa 105,5 miliona dolara, zatim slijede *Američka prevara* (105,4), *Vuk sa Wall Streeta* (80,7), *12 godina ropstva* (39), *Philomena* (22,3), *Poslovni klub Dallas* (16,8), *Ona* (9,9) i* Nebraska* (8,5).
Od ukupno 50 filmova s najvećom zaradom tokom 2013, 47 nominacija dobilo je 14 filmova sa spiska. Samo su *Sniježno kraljevstvo* (3. mjesto), *Despicable Me 2* (4. mjesto),* Gravitacija* (7. mjesto),* The Croods* (14. mjesto),* Kapetan Phillips* (29. mjesto), * Američka prevara* (30. mjesto) i *Vuk sa Wall Streeta* (42. mjesto) bili nominirani ili za najbolji film, najbolji animirani ili za režiju, glumu, ili nagrade za scenarij.

## Polemika oko izbora za najbolju pjesmu 
Akademija je ukinula nominaciju za najbolju originalnu pjesmu za *Alone Yet Not Alone* nakon što je utvrđeno da je kompozitor Bruce Broughton prekršio promotivna pravila Akademije. Broughton, bivši guverner Akademije i član muzičkog odjela Izvršnog odbora, poslao je e-mail ostalim članovima muzičkog odjela i obavijestio ih o svom glasanju.

## Protesti 
Već drugu godinu zaredom kreatori vizualnih efekata zakazuju proteste ispred dvorane na Hollywood Boulevardu. Oni protestiraju protiv subvencija koje se koriste u stranim zemljama kako bi se posao preselio daleko od Kalifornije. Sindikat United Service Workers West također je planirao proteste ispred dvorane, kako bi skrenuli pažnju na Akademijino korištenje službenika osiguranja ceremonije koji nisu članovi sindikata.

## Reference 
## Vanjski linkovi 
* Službena stranica nagrada Akademije
* Službena stranica AMPAS-a
* 86. dodjela Oscara na imdb.com

Kategorija:2014. u Sjedinjenim Američkim Državama
Kategorija:Ceremonije dodjele Oscara
Kategorija:Filmske nagrade u 2013.